99)

V hlave XII sa oddiely 2 a 3 nahrádzajú takto: „ODDIEL 2 Riadiaca rada Článok 124 Funkcie riadiacej rady 1. Bez toho, aby boli dotknuté funkcie pridelené rozpočtovému výboru v oddiele 5, riadiaca rada má tieto funkcie: a) na základe návrhu predloženého výkonným riaditeľom v súlade s článkom 128 ods. 4 písm. c) riadiaca rada prijíma ročný pracovný program agentúry na nasledujúci rok s prihliadnutím na stanovisko Komisie a prijatý ročný pracovný program poskytne Európskemu parlamentu, Rade a Komisii; b) na základe návrhu predloženého výkonným riaditeľom v súlade s článkom 128 ods. 4 písm. d) a s prihliadnutím na stanovisko Komisie riadiaca rada prijme viacročný strategický program agentúry vrátane stratégie agentúry v oblasti medzinárodnej spolupráce v nadväznosti na výmenu názorov medzi výkonným riaditeľom a príslušným výborom v Európskom parlamente a prijatý viacročný strategický program poskytne Európskemu parlamentu, Rade a Komisii; c) na základe návrhu predloženého výkonným riaditeľom v súlade s článkom 128 ods. 4 písm. f) riadiaca rada prijme ročnú správu a prijatú ročnú správu poskytne Európskemu parlamentu, Rade, Komisii a Dvoru audítorov; d) na základe návrhu predloženého výkonným riaditeľom v súlade s článkom 128 ods. 4 písm. g) riadiaca rada prijme viacročný plán zamestnaneckej politiky; e) riadiaca rada prijme pravidlá prevencie a riadenia konfliktov záujmov v agentúre; f) vo vzťahu k pracovníkom agentúry vykonáva v súlade s odsekom 2 právomoci zverené služobným poriadkom menovaciemu orgánu a na základe podmienok zamestnávania ostatných zamestnancov orgánu splnomocnenému uzatvárať pracovné zmluvy (ďalej len ‚právomoci menovacieho orgánu‘); [PN 83] g) riadiaca rada prijíma primerané vykonávacie pravidlá pre služobný poriadok a podmienky zamestnávania ostatných zamestnancov v súlade článkom 110 služobného poriadku; h) riadiaca rada vymenúva výkonného riaditeľa a zástupcu alebo zástupcov výkonného riaditeľa podľa článku 129 a môže ich odvolať z funkcie a vymenúva predsedu odvolacích senátov, predsedov jednotlivých senátov a členov odvolacích senátov podľa článku 136; i) riadiaca rada zabezpečuje primerané opatrenia nadväzujúce na zistenia a odporúčania vyplývajúce zo správ o internom a externom audite a hodnotení uvedených v článku 165a, ako aj z vyšetrovaní Európskeho úradu pre boj proti podvodom (OLAF); ia) riadiaca rada vymedzuje a vypracúva spoločné projekty v záujme Únie a členských štátov v súlade s článkom 123c; [PN 82] j) pred prijatím usmernení týkajúcich sa preskúmania vykonávaného agentúrou a v iných prípadoch uvedených v tomto nariadení sa uskutočňujú konzultácie s riadiacou radou; k) riadiaca rada môže poskytovať stanoviská a žiadosti o informácie výkonnému riaditeľovi a Komisii, ak to považuje za potrebné. 2. Riadiaca rada v súlade s článkom 110 služobného poriadku a s článkom 142 podmienok zamestnávania ostatných zamestnancov prijíma rozhodnutie na základe článku 142 ods. 1 služobného poriadku a článku 6 podmienok zamestnávania ostatných zamestnancov, ktorým deleguje príslušné právomoci menovacieho orgánu na výkonného riaditeľa a ktorým vymedzuje podmienky, za ktorých možno toto delegovanie právomocí pozastaviť. Výkonný riaditeľ je oprávnený tieto právomoci delegovať ďalej. Ak si to vyžadujú mimoriadne okolnosti, riadiaca rada môže na základe rozhodnutia dočasne pozastaviť delegovanie právomocí menovacieho orgánu na výkonného riaditeľa a na subjekty, ktorým ďalej delegoval právomoc, a tieto právomoci vykonáva sama alebo ich deleguje na jedného zo svojich členov alebo člena personálu okrem výkonného riaditeľa. [PN 84] Článok 125 Zloženie riadiacej rady 1. Riadiaca rada je zložená z jedného zástupcu každého členského štátu a z dvoch zástupcov Komisie a jedného zástupcu Európskeho parlamentu a ich príslušných náhradníkov. [PN 85] 2. Členom riadiacej rady môžu podľa rokovacieho poriadku pomáhať poradcovia alebo experti. 3. Funkčné obdobie je štyri roky. Funkčné obdobie možno predĺžiť. Článok 126 Predseda riadiacej rady 1. Riadiaca rada volí spomedzi svojich členov predsedu a podpredsedu. Podpredseda zastupuje ex offo predsedu v prípade, že predseda nemôže vykonávať svoje povinnosti. 2. Funkčné obdobie predsedu a podpredsedu je štyri roky. Funkčné obdobie možno obnoviť raz. V prípade, že sa členstvo v riadiacej rade kedykoľvek počas ich funkčného obdobia skončí, ich funkčné obdobie sa automaticky končí k rovnakému dátumu. Článok 127 Zasadnutia 1. Zasadnutia riadiacej rady zvoláva jej predseda. 2. Na rokovaní sa zúčastňuje výkonný riaditeľ, ak riadiaca rada nerozhodne inak. 3. Riadne zasadnutia riadiacej rady sa konajú raz dvakrát za rok. Okrem toho zasadá z iniciatívy svojho predsedu alebo na žiadosť Komisie , Európskeho parlamentu alebo jednej tretiny členských štátov. [PN 87] 4. Riadiaca rada prijme rokovací poriadok. 5. Riadiaca rada prijíma svoje rozhodnutia absolútnou väčšinou svojich členov. V prípade rozhodnutí, ktoré je riadiaca rada splnomocnená prijímať podľa článku 124 ods. 1 písm. a) a b), článku 126 ods. 1 a článku 129 ods. 2 a 4 3 , sa však vyžaduje dvojtretinová väčšina jej členov. V obidvoch prípadoch má každý člen jeden hlas. [PN 88] 6. Riadiaca rada môže vyzvať pozorovateľov, aby sa zúčastnili na jej zasadnutiach. 7. Sekretariát riadiacej rade zabezpečuje agentúra. ODDIEL 2a Výkonná rada Článok 127a Zriadenie Riadiaca rada môže zriadiť výkonnú radu. Článok 127b Funkcie a organizácia 1. Výkonná rada pomáha riadiacej rade. 2. Výkonná rada má tieto funkcie: a) pripravuje rozhodnutia, ktoré má prijímať riadiaca rada; b) spolu s riadiacou radou zabezpečuje primerané opatrenia nadväzujúce na zistenia a odporúčania vyplývajúce zo správ o internom a externom audite a hodnotení, ako aj z vyšetrovaní Európskeho úradu pre boj proti podvodom (OLAF); c) bez toho, aby boli dotknuté funkcie výkonného riaditeľa v zmysle článku 128, pomáha mu pri vykonávaní rozhodnutí riadiacej rady a poskytuje súvisiace odporúčania s cieľom posilniť dohľad nad administratívnym riadením. 3. Ak je to potrebné z dôvodu naliehavosti, výkonná rada prijíma niektoré dočasné rozhodnutia v mene riadiacej rady, a to najmä o otázkach administratívneho riadenia, vrátane rozhodnutí o pozastavení delegovania právomocí menovacieho orgánu. 4. Výkonná rada je zložená z predsedu riadiacej riady, jedného zástupcu Komisie v riadiacej rade a troch ďalších členov, ktorých riadiaca rada vymenuje spomedzi svojich členov. Predseda riadiacej rady je aj predsedom výkonnej rady. Výkonný riaditeľ sa zúčastňuje na zasadnutiach výkonnej rady, ale nemá hlasovacie právo. 5. Funkčné obdobie členov výkonnej rady je štyri roky. Funkčné obdobie členov výkonnej rady sa končí vtedy, keď sa končí aj funkčné obdobie členov riadiacej rady. 6. Výkonná rada uskutoční aspoň jedno riadne zasadnutie raz za tri mesiace. Okrem toho zasadá z iniciatívy svojho predsedu alebo na žiadosť svojich členov. 7. Výkonná rada dodržiava rokovací poriadok, ktorý stanovuje riadiaca rada. [PN 86] ODDIEL 3 Výkonný riaditeľ Článok 128 Funkcie výkonného riaditeľa 1. Agentúru riadi jej výkonný riaditeľ. Výkonný riaditeľ sa zodpovedá riadiacej rade. 2. Bez toho, aby boli dotknuté právomoci Komisie, riadiacej rady a rozpočtového výboru, výkonný riaditeľ je pri výkone svojich povinností nezávislý a nesmie prijímať pokyny od žiadnej vlády ani od žiadneho iného subjektu. 3. Výkonný riaditeľ je právnym zástupcom agentúry. 4. Výkonný riaditeľ má najmä tieto funkcie: a) vykonáva všetky nevyhnutné kroky vrátane prijímania interných administratívnych predpisov a zverejňovania oznámení s cieľom zabezpečiť fungovanie agentúry; b) vykonáva rozhodnutia prijímané riadiacou radou; c) pripravuje návrh ročného pracovného programu, v ktorom uvádza odhad ľudských a finančných zdrojov pre každú činnosť, a po porade s Komisiou ho predkladá riadiacej rade; d) pripravuje návrh viacročného strategického programu vrátane stratégie agentúry v oblasti medzinárodnej spolupráce a po porade s Komisiou a po výmene názorov s príslušným výborom v Európskom parlamente ho predkladá riadiacej rade; e) plní ročný pracovný program a viacročný strategický program a riadiacej rade podáva správu o ich plnení; f) pripravuje ročnú správu o činnostiach agentúry a predkladá ju riadiacej rade na schválenie; g) pripravuje návrh viacročného plánu zamestnaneckej politiky a po porade s Komisiou ho predkladá riadiacej rade; h) pripravuje akčný plán nadväzujúci na zistenia vyplývajúce zo správ o internom alebo externom audite a z hodnotení, ako aj z vyšetrovaní Európskeho úradu pre boj proti podvodom (OLAF) a dva razy do roka podáva Komisii a riadiacej rade správu o pokroku; i) chráni finančné záujmy Únie prostredníctvom uplatňovania preventívnych opatrení na boj proti podvodom, korupcii a akémukoľvek inému protiprávnemu konaniu, ako aj pomocou účinných kontrol a v prípade zistenia nezrovnalostí prostredníctvom vymáhania nenáležite vyplatených súm a prípadne uplatňovania účinných, primeraných a odrádzajúcich administratívnych a finančných sankcií; j) pripravuje stratégiu agentúry v oblasti boja proti podvodom a predkladá ju na schválenie rozpočtovému výboru; k) v záujme zaistenia jednotného uplatňovania nariadenia môže rozšírenému odvolaciemu senátu postúpiť otázky týkajúce sa práva, a to najmä v prípade, ak odvolací senát vydal k týmto otázkam odlišné rozhodnutia; l) vypracováva odhady príjmov a výdavkov agentúry a plní rozpočet; la) bez toho, aby boli dotknuté články 125 a 136, vykonáva vo vzťahu k pracovníkom agentúry právomoci udelené prostredníctvom služobného poriadku menovaciemu orgánu a prostredníctvom podmienok zamestnávania ostatných zamestnancov orgánu splnomocnenému uzatvárať pracovné zmluvy (‚právomoci menovacieho orgánu‘); [PN 91] m) vykonáva právomoci, ktoré mu udelila riadiaca rada vo vzťahu k zamestnancom podľa článku 124 ods. 1 písm. f); [PN 89] ma) môže predložiť Komisii akýkoľvek návrh na zmenu tohto nariadenia, delegovaných aktov prijatých podľa tohto nariadenia a akýchkoľvek ďalších pravidiel vzťahujúcich sa na ochranné známky Európskej únie po konzultácii s riadiacou radou a v prípade poplatkov a rozpočtových ustanovení stanovených v tomto nariadení s Výborom pre rozpočet; [PN 90] n) vykonáva právomoci, ktoré mu boli udelené na základe článku 26 ods. 3, článku 29 ods. 5, článku 30 ods. 2, článku 45 ods. 3, článku 75 ods. 2, článku 78 ods. 5, článkov 79, 79b, 79c, článku 87 ods. 3, článkov 88, 89, článku 93 ods. 4, článku 119 ods. 8 a článku 144 v súlade s kritériami stanovenými v tomto nariadení a v delegovaných aktoch prijatých podľa tohto nariadenia; o) svoje funkcie môže delegovať. 5. Výkonnému riaditeľovi pomáha jeden alebo viacerí zástupcovia výkonného riaditeľa. V prípade neprítomnosti alebo indispozície výkonného riaditeľa ho v súlade s postupom stanoveným riadiacou radou nahradí zástupca výkonného riaditeľa alebo jeden zo zástupcov výkonného riaditeľa. Článok 129 Vymenovanie výkonného riaditeľa a jeho odvolanie z funkcie a predĺženie jeho funkčného obdobia 1. Výkonný riaditeľ pôsobí ako dočasný zástupca agentúry podľa článku 2 písm. a) podmienok zamestnávania ostatných zamestnancov. 2. Výkonného riaditeľa vymenováva riadiaca rada zo zoznamu aspoň troch kandidátov navrhnutých Komisiou pri uplatnení výborom riadiacej rady pre predbežný výber, ktorý tvoria zástupcovia členských štátov, Komisie a Európskeho parlamentu, na základe otvoreného a transparentného postupu výberového konania a uverejnenia výzvy na vyjadrenie záujmu v Úradnom vestníku Európskej únie a inde . Pred vymenovaním môže byť kandidát, ktorého vybrala riadiaca rada, vyzvaný, aby vystúpil pred príslušným výborom Európskeho parlamentu a odpovedal na otázky jeho členov. Na účely uzatvorenia zmluvy s výkonným riaditeľom zastupuje agentúru predseda riadiacej rady. Výkonný riaditeľ môže byť odvolaný z funkcie len na základe rozhodnutia riadiacej rady konajúcej na návrh Európskej kKomisie po tom, čo Komisia vypracuje na žiadosť riadiacej rady alebo Európskeho parlamentu hodnotiacu správu . 3. Funkčné obdobie výkonného riaditeľa je päť rokov. Na konci tohto obdobia Komisia riadiaca rada vykoná posúdenie, v ktorom zohľadní hodnotenie výsledkov činnosti výkonného riaditeľa a budúce úlohy a výzvy agentúry. Riadiaca rada môže predĺžiť funkčné obdobie výkonného riaditeľa raz najviac o päť rokov. Riadiaca rada pri rozhodovaní o predĺžení funkčného obdobia výkonného riaditeľa zohľadní hodnotiacu správu Komisie o výsledkoch činnosti výkonného riaditeľa, ako aj budúce úlohy a výzvy agentúry. 4. Riadiaca rada konajúca na návrh Komisie, v ktorom sa zohľadňuje posúdenie uvedené v odseku 3, môže predĺžiť funkčné obdobie výkonného riaditeľa raz najviac o päť rokov. 5. Výkonný riaditeľ, ktorého funkčné obdobie bolo predĺžené, sa na konci celkového obdobia nesmie zúčastniť na inom výberovom konaní na rovnaké miesto. 6. Zástupca alebo zástupcovia výkonného riaditeľa sa vymenúvajú alebo odvolávajú z funkcie podľa odseku 2 po porade s výkonným riaditeľom a prípadne so zvoleným výkonným riaditeľom. Funkčné obdobie zástupcu výkonného riaditeľa je päť rokov. Riadiaca rada konajúca na návrh Komisie ho môže podľa odseku 3 4 ho môže po porade s výkonným riaditeľom predĺžiť raz najviac o päť rokov.“; [PN 92]